CELEX: 62012CN0492
Language: fi
Date: 2012-11-05 00:00:00
Title: Asia C-492/12: Ennakkoratkaisupyyntö, jonka Conseil d'État (Ranska) on esittänyt 5.11.2012 — Conseil national de l'ordre des médecins v. Ministère des affaires sociales et de la santé

26.1.2013   
            
            
               FI
            
            
               Euroopan unionin virallinen lehti
            
            
               C 26/24
            
         Ennakkoratkaisupyyntö, jonka Conseil d'État (Ranska) on esittänyt 5.11.2012 — Conseil national de l'ordre des médecins v. Ministère des affaires sociales et de la santé
   (Asia C-492/12)
   2013/C 26/47
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d'État
   
      Pääasian asianosaiset
   
   
      Valittaja: Conseil national de l'ordre des médecins
   
      Vastapuoli: Ministère des affaires sociales et de la santé
   
      Ennakkoratkaisukysymykset
   
   
               1)
            
            
               Onko direktiivillä 2005/36/EY (1) vahvistettu vaatimus erillisestä hammaslääkärin ammatista esteenä sellaisen pätevöittävän yliopistollisen jatkokoulutuksen käyttöön ottamiselle, joka on yhteinen lääketieteen ja hammaslääketieteen opiskelijoille?
            
         
               2)
            
            
               Onko lääkärin koulutukseen kuuluvia osa-alueita koskevia direktiivin säännöksiä tulkittava siten, että ne ovat esteenä tämän päätöksen 3 kohdassa (2) mainitun kaltaisten oppiaineiden sisällyttämiselle hammaslääkärin koulutukseen?
            
         
      (1)  Ammattipätevyyden tunnustamisesta 7.9.2005 annettu Euroopan parlamentin ja neuvoston direktiivi 2005/36/EY (EUVL L 255, s. 22).
   
      (2)  Kyseessä on suukirurgian teoreettinen koulutus, joka käsittää muun muassa koulutuksen hampaan juuren ympäristöön ja leuan kystiin kohdistuvaan kirurgiaan, preproteettiseen kirurgiaan ja implantologiaan, suun ja leuan hyvänlaatuisten kasvainten kirurgiaan, syljen patologioihin ja ortodontiaan sekä leuan ja kasvojen luuston kirurgiaan, ja käytännön harjoittelu, jonka aikana työskennellään vähintään kolmen lukukauden ajan hammaslääketieteeseen erikoistuneessa yksikössä ja vähintään kolmen lukukauden ajan leuka- ja kasvokirurgiaan erikoistuneessa yksikössä.